Document ID: /fineweb-2-swissfilter-quality_10-filterrobots/filtered/02686.jsonl.gz/38

De vorbă cu Cristina Riesen, invitatul lunii la Paharul din Zürich
De vorbă cu Cristina Riesen, invitatul lunii la Paharul din Zürich
Trimis de Livia B la Lun, 11/16/2015 - 01:16
Casa românilor din Elveția a discutat cu invitata specială a întâlnirii Paharului de Vorbă din Zürich în noiembrie, Cristina Riesen, General Manager Europe, Middle East and Africa la Evernote despre puterea networkingului, perseverență în antreprenoriat, dar și despre ce înseamnă să reușești în Elveția ca femeie de carieră.
Casa românilor din Elveția: Ce sfaturi ai da românilor care sunt veniți aici cu munca și care vor să reușească în viață sau să avanseze în carieră?
Cristina Riesen: În momentul în care am venit în Elveția, având un background în radio- am lucrat la ProFm în România și am studiat engleza și franceza la facultate, a trebuit practic să o iau de la zero. În primul rând, să mă uit în jur și să văd care sunt acele școli sau instituții care mă pot ajuta să ajung la o anumită diplomă care să fie recunoscută ca și ceva viabil de către elvețieni. În al doilea rând, să îmi dezvolt rețeaua personală, prin networking.
Este foarte important ca încă de prima dată când vii aici, să vorbești cu oamenii care au trăit deja aici.
Este foarte important ca încă de prima dată când vii aici, să vorbești cu oamenii care au trăit deja aici. Ei te pot sfătui în viața de zi cu zi, de la aspecte administrative la cum să îți dezvolți cariera. Este foarte important să înveți să îți construiești acest network- pentru că, până la urmă, Elveția este o țară foarte mică și toată lumea se cunoaște, mai ales în anumite domenii. Este esențial, așadar, să apari pe radarul cuiva, lucru imposibil dacă stai în colțul tău, ești timid și nu te autopromovezi. Este de asemenea foarte important să identifici școlile, instituțiile sau asociațiile din domeniul tău profesional. De exemplu, dacă lucrezi în PR, să colaborezi cu asociația de PR din Elveția, să intri cu ei în discuție și să participi la evenimente.
Ce este iarăși important este să fii deschis, să înveți lucruri noi, să te autoperfecționezi oricare ți-ar fi meseria.
Este important să fii deschis, să înveți lucruri noi, să te autoperfecționezi, oricare ți-ar fi meseria.
CR: Cât a contat pentru tine socializarea, networkingul și toate relațiile pe care ți le-ai făcut de-a lungul anilor?
Cristina Riesen: Dacă ar fi să dau un procent aș spune că mai mult de 70%. Pentru că network-ul este cel care te ajută să mergi mai departe în momentul când vrei să îți schimbi locul de muncă sau vrei să începi un proiect sau să înveți ceva nou.
CR: Ce sfaturi ai da oamenilor cu idei antreprenoriale? Cum pot răzbate ei într-o societate străină care are particularitățile ei?
Cristina Riesen: Antreprenorii, indiferent dacă vin din România sau Elveția, vor trebui să depășească obstacolele care există pentru orice antreprenor. Faptul că au acest spirit de inițiativă și vor să realizeze ceva, este deja un foarte mare avantaj.
Este foarte important ca atunci când încerci să îți faci propria afacere, să nu o faci pentru că este mai ușor și pentru că astfel vei ajunge mai repede să ai mai mulți bani sau mai mult timp. Este exact contrariul.
Este esențial să te pregătești mental pentru că este o luptă. Ideea este un procent foarte mic din succesul tău ca antreprenor.
Este esențial să te pregătești mental pentru că este o luptă. Ideea este un procent foarte mic din succesul tău ca antreprenor. Până la urmă este vorba de cum execuți ideea respectivă, de cum îți construiești la început echipa iar după aceea, de cum obții finanțarea. Cum să reușești să intri în contact cu acei venture capitalists. În Elveția însă mai sunt multe de făcut pe planul antreprenoriatului. Mai ales dacă nu este ceva legat de bio-tech sau de domeniul medical, banii nu prea vin. Investitorii au impresia că este un risc prea mare.
CR: Cum ar putea să reușească o româncă de carieră care vine în Elveția, într-un domeniu dominat de bărbați?
Cristina Riesen: Cu multă, multă determinare! Când am venit în Elveția am fost foarte impresionată de faptul că dacă ai un copil este foarte dificil să te descurci. Prima parte a carierei mele a fost foarte grea având un copil foarte mic. Tot de determinare ai nevoie și atunci când te lovești de așa-numitul "glass ceiling".
Tot de determinare ai nevoie și atunci când te lovești de așa-numitul "glass ceiling".
Dacă știi ce vrei, dacă ești bun la ceea ce faci, dacă nu te lași impresionat de comentarii sau prejudecăți, dacă mergi înainte și arăți că poți, vei putea să reușești și lucrurile încep să se schimbe. Nu este o misiune ușoară. Cere foarte multă muncă. În Elveția sunt oamenii poate mai critici sau mai reci la început, dar odată ce le arăți că faci lucrurile cum trebuie și că pot să aibă încredere în tine, șansele de reușită sunt foarte mari!
Interviu redactat de Elena Budui